Muzej Hercegovine u Trebinju

Muzej Hercegovine u Trebinju je centralna regionalna muzejska institucija Istočne Hercegovine. Osnovan je 1952. godine po ideji Jovana Dučića, sa namjerom da pronalazi, prikuplja, čuva i javnosti prezentuje bogatu kulturno-istorijsku baštinu Hercegovine. Od 1988. godine muzej se nalazi u starom dijelu Trebinja u zgradi bivše kasarne. Pored zgrade muzeja se nalazi stalna postavka „Kemeni svijet“, koja sadrži kolekciju poludragog kamenja iz zbirke Radovana Ždrala. Prvo arheološko iskopavanje muzej je obavio 1957. godine na crkvi svetog Petra u Zavali. Prvu publikaciju, pod nazivom Trebinje I, Vasilija Koraća, muzej je izdao 1966. godine. Godine 1975. pokreće časopis Tribunija. Raspolaže sa oko 1.500 m² korisnog prostora, od čega je oko 800 m² izložbeni prostor. Stalne postavke i legati Dučićeva zbirka sa vrijednim umjetničkim eksponatima (72 eksponata kamene plastike iz perioda antičke i stare Grčke i Rima, 14 umjetničkih slika domaćih i inostranih slikara slike poznatih slikara (Uzelac, Aralica), tapiserija, mozaik, japanski vez, odlikovanja Jovana Dučića, njegova ambasadorska odora i njegovi rukopisi) Stalna etnološka postavka Narodni život i kultura Srba u istočnoj Hercegovini u drugoj polovini XIX i prvoj polovini XX vijeka Stalna arheološka postavka sa eksponatima od kamenog doba do srednjeg vijeka Memorijalna izložba slika Atanasije Popović – 43 umjetničke slike, dar gradu Trebinju slikarevog brata Uroša Popovića Legat slikarke Milene Šotre – 24 umjetničke slike sa motivima Hercegovine i Putopis po Rusiji i 15 grafika slikarkinog brata, poznatog grafičara Branka Šotre Legat akademskog slikara Milorada Ćorovića – 57 umjetničkih slika Legat književnika i vajara Radovana Ždrala, književnika i vajara iz Novog Sada – 122 skulpture izrađene od poludragog kamena, pod imenom Kamenov svet. Pored ovih stalnih postavki i legata, u fundusu Muzeja Hercegovine nalazi se oko 400 umjetničkih slika, grafika, skulptura i drugih predmeta. U sklopu Muzeja Hercegovine djeluje i depadans na Ušću (Lastva), legat Dubravke Kujačić, u kome se priređuju povremene izložbe, promocije, koncerti. Muzej posjeduje i značajnu zbirku bibliotečke građe (biblioteka sa stručnim knjigama iz različitih oblasti nauke, kulture i umjetnosti). U prostorima Muzeja Hercegovine održavaju se povremene izložbe, poetski recitali, promocije knjiga i muzički koncerti. Stručnjaci iz ove ustanove planiraju da kompletiraju i opreme prirodnjačku zbirku, ili da se postavi bar jedan njen dio. Ova zbirka posjeduje stotinjak fosila, primjerke čovječije ribice, endem koji ima svoja staništa na području istočne Hercegovine. Reference